CELEX: 32009D0425
Language: da
Date: 2009-05-28 00:00:00
Title: 2009/425/EF: Kommissionens beslutning af 28. maj 2009 om tilpasning til den tekniske udvikling af bilag I til Rådets direktiv 76/769/EØF for så vidt angår begrænsning af markedsføring og anvendelse af organiske tinforbindelser (meddelt under nummer K(2009) 4084) (EØS-relevant tekst)

4.6.2009   
            
            
               DA
            
            
               Den Europæiske Unions Tidende
            
            
               L 138/11
            
         
      KOMMISSIONENS BESLUTNING
   
   af 28. maj 2009
   om tilpasning til den tekniske udvikling af bilag I til Rådets direktiv 76/769/EØF for så vidt angår begrænsning af markedsføring og anvendelse af organiske tinforbindelser
   (meddelt under nummer K(2009) 4084)
   (EØS-relevant tekst)
   (2009/425/EF)
   KOMMISSIONEN FOR DE EUROPÆISKE FÆLLESSKABER HAR —
   under henvisning til traktaten om oprettelse af Det Europæiske Fællesskab,
   under henvisning til Rådets direktiv 76/769/EØF af 27. juli 1976 om indbyrdes tilnærmelse af medlemsstaternes administrativt eller ved lov fastsatte bestemmelser om begrænsning af markedsføring og anvendelse af visse farlige stoffer og præparater (1), særlig artikel 2a, og
   ud fra følgende betragtninger:
   
               (1)
            
            
               Trisubstituerede organiske tinforbindelser blev tidligere i vid udstrækning anvendt til begroningshindrende maling på skibe. Det blev imidlertid konstateret, at denne form for maling medførte risici for organismer, der lever i vand, i form af endokrint forstyrrende virkninger. Anvendelsen af organiske tinforbindelser, der også kendes under betegnelsen organotinforbindelser, blev derfor underlagt begrænsninger ved direktiv 76/769/EØF og ved Europa-Parlamentets og Rådets forordning (EF) nr. 782/2003 af 14. april 2003 om forbud mod organiske tinforbindelser på skibe (2). Desuden må trisubstituerede organiske tinforbindelser i henhold til Europa-Parlamentets og Rådets direktiv 98/8/EF af 16. februar 1998 om markedsføring af biocidholdige produkter (3) ikke længere anvendes som biocider. Artikler behandlet med sådanne biocider må dog stadig indføres i Fællesskabet.
            
         
               (2)
            
            
               Disubstituerede organiske tinforbindelse, herunder navnlig dibutyltinforbindelser (DBT) og dioctyltinforbindelser (DOT) anvendes i vid udstrækning i forbrugerartikler, hvor de fungerer enten som stabilisator eller katalysator.
            
         
               (3)
            
            
               Det er blevet konstateret, at anvendelse af organiske tinforbindelser i forbrugerartikler udgør en risiko for menneskets sundhed, især for børns sundhed. De særlige risici for børns og voksnes sundhed forårsaget af forskellige forbrugerartikler er blevet identificeret i en risikovurdering (4) og er blevet bekræftet af Kommissionens Videnskabelige Komité for Sundheds- og Miljørisici (SCHER) i dens udtalelse af 30. november 2006 (5).
            
         
               (4)
            
            
               Selv om disubstituerede og trisubstituerede organiske tinforbindelser har samme skadelige helbredsvirkninger, nemlig immunotoksicitet via thymuskirtlen, og virker kumulativt, er styrken af de trisubstituerede forbindelser (som TBT og TPT) større end styrken af de disubstituerede forbindelser (DOT og DBT). Desuden kan de trisubstituerede organiske tinforbindelser, der afgives af artikler til privat eller erhvervsmæssig anvendelse, have skadelige miljøvirkninger — især for organismer, der lever i vand. Artikler, der indeholder trisubstituerede organiske tinforbindelser, bør derfor pålægges strengere begrænsninger.
            
         
               (5)
            
            
               Visse DBT-forbindelser (dibutyltindichlorid, CAS-nr. 683-18-1, og dibutyltinhydrogenborat, CAS-nr. 75113-37-0) vil snart blive klassificeret inden for rammerne af Rådets direktiv 67/548/EØF (6) som reproduktionstoksiske i kategori 2, og herefter vil det være forbudt at sælge stoffer og blandinger indeholdende disse forbindelser til forbrugerne (7). Artikler indeholdende DBT-forbindelser bør derfor pålægges strengere begrænsninger, idet der kun gives mulighed for en yderligere anvendelsesperiode, når der ikke findes egnede alternativer som f.eks. katalysatorer i RTV 1 og RTV 2-fugemasser, -malinger og -overfladebehandlingsmidler eller PVC-stabilisatorer i visse produkter (f.eks. overfladebehandlet stof og PVC-profiler), for at give mulighed for udviklingen af egnede alternativer, eller når de pågældende artikler er reguleret af en mere specifik lovgivning.
            
         
               (6)
            
            
               Eksponering for DOT-forbindelser er størst i forbindelse med bestemte forbrugerartikler som tekstiler med påtryk, handsker, fodtøj, væg- og gulvbeklædninger, hygiejneprodukter til kvinder, bleer og tokomponent silikoneforme.
            
         
               (7)
            
            
               Til trods for at der findes alternativer til mange af de anvendelser, der skal begrænses, har nogle af producenterne af artikler, der indeholder DOT og DBT, brug for tid til at foretage tilpasninger, og der bør derfor fastsættes en passende overgangsperiode for disse tilpasninger.
            
         
               (8)
            
            
               Direktiv 76/769/EØF bør derfor ændres i overensstemmelse hermed.
            
         
               (9)
            
            
               Denne beslutning berører ikke Fællesskabets minimumsforskrifter for beskyttelse af arbejdstagere, herunder Rådets direktiv 89/391/EØF af 12. juni 1989 om iværksættelse af foranstaltninger til forbedring af arbejdstagernes sikkerhed og sundhed under arbejdet (8) og særdirektiver baseret herpå, særlig Europa-Parlamentets og Rådets direktiv 2004/37/EF af 29. april 2004 om beskyttelse af arbejdstagerne mod risici for under arbejdet at være udsat for kræftfremkaldende stoffer eller mutagener (sjette særdirektiv i henhold til artikel 16, stk. l, i Rådets direktiv 89/391/EØF) (kodificeret udgave) (9) og Rådets direktiv 98/24/EF af 7. april 1998 om beskyttelse af arbejdstagernes sikkerhed og sundhed under arbejdet mod risici i forbindelse med kemiske agenser (fjortende særdirektiv i henhold til direktiv 89/391/EØF, artikel 16, stk. 1) (10).
            
         
               (10)
            
            
               Foranstaltningerne i denne beslutning er i overensstemmelse med udtalelse fra udvalget for tilpasning til den tekniske udvikling af direktiver om fjernelse af tekniske hindringer for handel med farlige stoffer og præparater —
            
         VEDTAGET FØLGENDE BESLUTNING:
   Artikel 1
   Bilag I til direktiv 76/769/EØF ændres i overensstemmelse med bilaget til nærværende beslutning.
   Artikel 2
   Denne beslutning er rettet til medlemsstaterne.
   
      Udfærdiget i Bruxelles, den 28. maj 2009.
      
         
            På Kommissionens vegne
         
         Günter VERHEUGEN
         
         
            Næstformand
         
      
   
   
      (1)  EFT L 262 af 27.9.1976, s. 201.
   
      (2)  EUT L 115 af 9.5.2003, s. 1.
   
      (3)  EFT L 123 af 24.4.1998, s. 1.
   
      (4)  Risk assessment studies on targeted consumer applications of certain organotin compounds. RPA-undersøgelse afsluttet i september 2005. http://ec.europa.eu/enterprise/chemicals/studies_en.htm
   
      (5)  http://ec.europa.eu/health/ph_risk/committees/04_scher/scher_opinions_en.htm
   
      (6)  EFT 196 af 16.8.1967, s. 1.
   
      (7)  I henhold til punkt 29, 30 og 31 i direktiv 76/769/EØF.
   
      (8)  EFT L 183 af 29.6.1989, s. 1.
   
      (9)  EUT L 158 af 30.4.2004, s. 50. Berigtiget i EUT L 229 af 29.6.2004, s. 23.
   
      (10)  EFT L 131 af 5.5.1998, s. 11.
   
      BILAG
      Følgende stykker tilføjes i punkt 21 »Organiske tinforbindelser« i bilag I til direktiv 76/769/EØF:
      
         
                      
                  
                  
                     »4.   Trisubstituerede organiske tinforbindelser
                     
                                 a)
                              
                              
                                 Trisubstituerede organiske tinforbindelser som tributyltinforbindelser (TBT-forbindelser) og triphenyltinforbindelser (TPT-forbindelser) må efter den 1. juli 2010 ikke anvendes i artikler, hvis koncentrationen i artiklen eller en del heraf er større end ækvivalenten af 0,1 vægtprocent tin.
                              
                           
                                 b)
                              
                              
                                 Artikler, der ikke opfylder stk. 4, litra a), må ikke markedsføres efter den 1. juli 2010, bortset fra artikler, der allerede var i brug i Fællesskabet før nævnte dato.
                              
                           5.   Dibutyltinforbindelser (DBT-forbindelser)
                     
                                 a)
                              
                              
                                 Dibutyltinforbindelser (DBT-forbindelser) må efter den 1. januar 2012 ikke anvendes i blandinger og artikler, der leveres til privat brug, hvis koncentrationen i blandingen eller artiklen eller en del heraf er større end ækvivalenten af 0,1 vægtprocent tin.
                              
                           
                                 b)
                              
                              
                                 Artikler og blandinger, der ikke opfylder stk. 5, litra a), må ikke markedsføres efter den 1. januar 2012, bortset fra artikler, der allerede var i brug i Fællesskabet før nævnte dato.
                              
                           
                                 c)
                              
                              
                                 Som undtagelse finder stk. 5, litra a) og b), først anvendelse fra den 1. januar 2015 for så vidt angår følgende artikler og blandinger bestemt til levering til privat brug:
                                 
                                             —
                                          
                                          
                                             enkomponent og tokomponent fugemasse og tape med vulkanisering ved stuetemperatur (RTV 1 og RTV 2-fugemasse og -tape)
                                          
                                       
                                             —
                                          
                                          
                                             malinger og overfladebehandlingsmidler indeholdende DBT-forbindelser som katalysatorer, der påføres artikler
                                          
                                       
                                             —
                                          
                                          
                                             bløde PVC-profiler, enten alene eller coekstruderet med hårdt PVC
                                          
                                       
                                             —
                                          
                                          
                                             stof med PVC-coating indeholdende DBT-forbindelser som stabilisatorer, når det er beregnet til udendørs anvendelser
                                          
                                       
                                             —
                                          
                                          
                                             udendørs nedløbsrør, tagrender og fittings samt beklædningsmateriale til tag og facader.
                                          
                                       
                           
                                 d)
                              
                              
                                 Som undtagelse finder stk. 5, litra a) og b), ikke anvendelse på materialer og artikler, der er reguleret i henhold til Europa-Parlamentets og Rådets forordning (EF) nr. 1935/2004 af 27. oktober 2004 om materialer og genstande bestemt til kontakt med fødevarer (1).
                              
                           6.   Dioctyltinforbindelser (DOT-forbindelser)
                     
                                 a)
                              
                              
                                 Dioctyltinforbindelser (DOT-forbindelser) må efter den 1. januar 2012 ikke anvendes i følgende artikler bestemt til levering til eller brug af private, hvis koncentrationen i blandingen eller artiklen eller en del heraf er større end ækvivalenten af 0,1 vægtprocent tin.
                                 
                                             —
                                          
                                          
                                             tekstilartikler, der er beregnet til at komme i berøring med huden
                                          
                                       
                                             —
                                          
                                          
                                             handsker
                                          
                                       
                                             —
                                          
                                          
                                             skotøj eller dele af skotøj, der beregnet til at komme i berøring med huden
                                          
                                       
                                             —
                                          
                                          
                                             væg- og guldbeklædninger
                                          
                                       
                                             —
                                          
                                          
                                             småbørnsartikler
                                          
                                       
                                             —
                                          
                                          
                                             hygiejneprodukter til kvinder
                                          
                                       
                                             —
                                          
                                          
                                             bleer
                                          
                                       
                                             —
                                          
                                          
                                             tokomponent støbesæt med vulkanisering ved stuetemperatur (RTV 2-støbesæt).
                                          
                                       
                           
                                 b)
                              
                              
                                 Artikler, der ikke opfylder stk. 6, litra a), må ikke markedsføres efter den 1. januar 2012, bortset fra artikler, der allerede var i brug i Fællesskabet før nævnte dato.
                              
                           
               
      
         (1)  EUT L 338 af 13.11.2004, s. 4.«